CELEX: 32015R2438
Language: el
Date: 2015-10-12 00:00:00
Title: Κατ' εξουσιοδότηση κανονισμός (ΕΕ) 2015/2438 της Επιτροπής, της 12ης Οκτωβρίου 2015, για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στα Βορειοδυτικά Ύδατα

23.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 336/29
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/2438 ΤΗΣ ΕΠΙΤΡΟΠΉΣ
   της 12ης Οκτωβρίου 2015
   για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στα Βορειοδυτικά Ύδατα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 15 παράγραφος 6 και το άρθρο 18 παράγραφοι 1 και 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων σε όλους τους τύπους αλιείας της ΕΕ, μέσω της θέσπισης υποχρέωσης εκφόρτωσης για τα αλιεύματα ειδών που υπόκεινται σε όρια αλιευμάτων.
            
         
               (2)
            
            
               Το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ' εξουσιοδότηση πράξεων για περίοδο που δεν υπερβαίνει τα τρία έτη, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
            
         
               (3)
            
            
               Το Βέλγιο, η Ιρλανδία, η Ισπανία, η Γαλλία, οι Κάτω Χώρες και το Ηνωμένο Βασίλειο έχουν άμεσο συμφέρον στη διαχείριση της αλιείας στα Βορειοδυτικά Ύδατα. Τα εν λόγω κράτη μέλη υπέβαλαν κοινή σύσταση προς την Επιτροπή, κατόπιν διαβούλευσης με το Γνωμοδοτικό Συμβούλιο για τα Βορειοδυτικά Ύδατα. Οι επιστημονικές γνωμοδοτήσεις των αρμόδιων επιστημονικών οργάνων εξετάστηκαν από την Επιστημονική, Τεχνική και Οικονομική Επιτροπή Αλιείας (ΕΤΟΕΑ). Τα μέτρα που περιλαμβάνει η κοινή σύσταση συνάδουν με το άρθρο 15 παράγραφος 6 του κανονισμού (ΕΕ) αριθ. 1380/2013 και, ως εκ τούτου, σύμφωνα με το άρθρο 18 παράγραφος 3 του εν λόγω κανονισμού, θα πρέπει να περιληφθούν στον παρόντα κανονισμό.
            
         
               (4)
            
            
               Όσον αφορά τα Βορειοδυτικά Ύδατα, σύμφωνα με το άρθρο 15 παράγραφος 1 στοιχείο γ) του κανονισμού (ΕΕ) αριθ. 1380/2013, η υποχρέωση εκφόρτωσης εφαρμόζεται για τα είδη που προσδιορίζουν την αλιεία το αργότερο από την 1η Ιανουαρίου 2016. Σύμφωνα με την κοινή σύσταση, το σχέδιο απορρίψεων θα πρέπει να καλύπτει τα αλιεύματα που προσδιορίζουν τη σε μεγάλο βαθμό μεικτή αλιεία γάδου, μπακαλιάρου εγκλεφίνου, νταουκιού Ατλαντικού και μαύρου μπακαλιάρου, και καραβίδας (Nephrops), τη μεικτή αλιεία γλώσσας και ευρωπαϊκής χωματίδας και την αλιεία μπακαλιάρου μερλούκιου από την 1η Ιανουαρίου 2016.
            
         
               (5)
            
            
               Στην κοινή σύσταση προτείνεται η εξαίρεση από την υποχρέωση εκφόρτωσης για την καραβίδα που αλιεύεται με κιούρτους, παγίδες και κοφινέλα στη διαίρεση ICES VIa και στην υποπεριοχή VII, καθώς, σύμφωνα με τα υπάρχοντα επιστημονικά στοιχεία, τα ποσοστά επιβίωσης μπορεί να είναι υψηλά, αν ληφθούν υπόψη τα χαρακτηριστικά των εργαλείων με τα οποία αλιεύεται αυτό το είδος, οι αλιευτικές πρακτικές και το οικοσύστημα. Η ΕΤΟΕΑ κατέληξε στο συμπέρασμα ότι η εξαίρεση ήταν δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (6)
            
            
               Η κοινή σύσταση περιλαμβάνει επτά εξαιρέσεις de minimis από την υποχρέωση εκφόρτωσης για ορισμένους τύπους αλιείας και έως ορισμένα επίπεδα. Τα στοιχεία που υπέβαλαν τα κράτη μέλη εξετάστηκαν από την Επιστημονική, Τεχνική και Οικονομική Επιτροπή Αλιείας (ΕΤΟΕΑ), η οποία κατέληξε στο συμπέρασμα ότι η κοινή σύσταση περιελάμβανε αιτιολογημένα επιχειρήματα σχετικά με τη δυσκολία περαιτέρω βελτίωσης της επιλεκτικότητας και/ή σχετικά με το δυσανάλογο κόστος διαχείρισης των ανεπιθύμητων αλιευμάτων, συνοδευόμενα σε ορισμένες περιπτώσεις από ποιοτική εκτίμηση των δαπανών. Υπό το πρίσμα των ανωτέρω και ελλείψει διαφορετικών επιστημονικών πληροφοριών, είναι σκόπιμο να καθοριστούν οι εξαιρέσεις de minimis με βάση το ποσοστό που προτείνεται στην κοινή σύσταση και σε επίπεδα που δεν υπερβαίνουν τα επιτρεπόμενα δυνάμει του άρθρου 15 παράγραφος 1 του κανονισμού (ΕΕ) αριθ. 1380/2013.
            
         
               (7)
            
            
               Η εξαίρεση de minimis για τη γλώσσα, με ανώτατο όριο, κατά την περίοδο 2016-2018, το 3 %, των συνολικών ετήσιων αλιευμάτων του εν λόγω είδους με σκάφη που χρησιμοποιούν μανωμένα δίχτυα και απλάδια δίχτυα για την αλίευση γλώσσας στις διαιρέσεις ICES VIId, VIIe, VIIf και VIIg, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι η εξαίρεση καθορίζεται σαφώς και ότι, ως εκ τούτου, θα πρέπει να περιληφθεί στον παρόντα κανονισμό.
            
         
               (8)
            
            
               Η εξαίρεση de minimis για το νταούκι Ατλαντικού, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2016 και το 2017 και το 6 % για το 2018, από σκάφη που χρησιμοποιούν τράτες βυθού με μέγεθος ματιών μικρότερο από 100 mm για την αλιεία νταουκιού Ατλαντικού στις διαιρέσεις ICES VIId και VIIe, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι τα αποδεικτικά στοιχεία είναι επαρκή για να δικαιολογηθεί η αιτούμενη εξαίρεση, αλλά ότι θα πρέπει να δοθούν συμπληρωματικά στοιχεία για την εκτίμηση του όγκου de minimis. Ως εκ τούτου, η εν λόγω εξαίρεση μπορεί να περιληφθεί στον κανονισμό μόνο με διάταξη που θα καλεί τα οικεία κράτη μέλη να υποβάλουν περαιτέρω στοιχεία στην Επιτροπή ώστε να δοθεί στην ΕΤΟΕΑ η δυνατότητα να προβεί σε πλήρη εκτίμηση του τρέχοντος επιπέδου απόρριψης σε σχέση με τον αιτούμενο όγκο de minimis.
            
         
               (9)
            
            
               Η εξαίρεση de minimis για το νταούκι Ατλαντικού, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2016 και το 2017 και το 6 % για το 2018, από σκάφη που χρησιμοποιούν τράτες βυθού με μέγεθος ματιών μικρότερο από 100mm για την αλιεία νταουκιού Ατλαντικού στις διαιρέσεις ICES VIIb — VIIj, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι τα αποδεικτικά στοιχεία είναι επαρκή για να δικαιολογηθεί η αιτούμενη εξαίρεση, αλλά ότι θα πρέπει να δοθούν συμπληρωματικά στοιχεία για την εκτίμηση του όγκου de minimis. Η ΕΤΟΕΑ επισήμανε επίσης ότι ήταν σε εξέλιξη και άλλες μελέτες σχετικά με την επιλεκτικότητα. Ως εκ τούτου, η εν λόγω εξαίρεση περιελήφθη στον κανονισμό με διάταξη που καλεί τα οικεία κράτη μέλη να υποβάλουν περαιτέρω στοιχεία στην Επιτροπή, ώστε να δοθεί στην ΕΤΟΕΑ η δυνατότητα να αξιολογήσει πλήρως τα τρέχοντα ποσοστά απορρίψεων στους υπό εξέταση τύπους αλιείας.
            
         
               (10)
            
            
               Η εξαίρεση de minimis για το νταούκι Ατλαντικού, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2016 και το 2017 και το 6 % για το 2018, από σκάφη που χρησιμοποιούν τράτες βυθού με μέγεθος ματιών μικρότερο από 100mm για την αλιεία νταουκιού Ατλαντικού στις διαιρέσεις ICES VII (εκτός από τις VIIa, VIId και VIIe), στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ σημείωσε ότι η εν λόγω εξαίρεση βασίζεται σε περιορισμένα ποσοτικοποιημένα στοιχεία σχετικά με την επιλεκτικότητα. Η ΕΤΟΕΑ κατέληξε στο συμπέρασμα ότι απαιτούνται πρόσθετα στοιχεία για την αξιολόγηση αυτής της εξαίρεσης de minimis. Ως εκ τούτου, η εν λόγω εξαίρεση μπορεί να περιληφθεί στον κανονισμό μόνο με διάταξη που θα καλεί τα οικεία κράτη μέλη να υποβάλουν περαιτέρω στοιχεία στην Επιτροπή ώστε να δοθεί στην ΕΤΟΕΑ η δυνατότητα να αξιολογήσει πλήρως τα στοιχεία που αιτιολογούν την εξαίρεση.
            
         
               (11)
            
            
               Η εξαίρεση de minimis για την καραβίδα, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2016 και το 2017 και το 6 % για το 2018, από σκάφη που υπόκεινται στην υποχρέωση εκφόρτωσης καραβίδας στην υποπεριοχή ICES VII, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι η εξαίρεση ήταν δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (12)
            
            
               Η εξαίρεση de minimis για την καραβίδα, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2016 και το 2017 και το 6 % για το 2018, από σκάφη που υπόκεινται στην υποχρέωση εκφόρτωσης καραβίδας στη διαίρεση ICES VIa, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας και ότι υπάρχουν ποσοτικά στοιχεία που αποδεικνύουν ότι το κόστος διαχείρισης των ανεπιθύμητων αλιευμάτων είναι δυσανάλογο. Η ΕΤΟΕΑ κατέληξε στο συμπέρασμα ότι η εξαίρεση ήταν δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (13)
            
            
               Η εξαίρεση de minimis για τη γλώσσα, με ανώτατο όριο, κατά την περίοδο 2016-2018, το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν εργαλεία αυξημένης επιλεκτικότητας στις διαιρέσεις ICES VIId, VIIe, VIIf και VIIg, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ σημειώνει ότι σκοπός της εξαίρεσης είναι να αντισταθμίσει τη χρήση επιλεκτικότερων εργαλείων και ότι η αιτούμενη εξαίρεση de minimis θα καλύψει τις υπόλοιπες απορρίψεις. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (14)
            
            
               Δεδομένου ότι τα μέτρα που προβλέπει ο παρών κανονισμός έχουν άμεση επίπτωση στις οικονομικές δραστηριότητες που αφορούν τον προγραμματισμό της αλιευτικής περιόδου των σκαφών της Ένωσης, ο παρών κανονισμός θα πρέπει να τεθεί σε ισχύ αμέσως μετά τη δημοσίευσή του. Ο παρών κανονισμός θα πρέπει να εφαρμοστεί από την 1η Ιανουαρίου 2016 προκειμένου να συμμορφωθεί με τα χρονικά πλαίσια που καθορίζονται στο άρθρο 15 του κανονισμού (ΕΕ) αριθ. 1380/2013. Σύμφωνα με το άρθρο 15 παράγραφος 6 του εν λόγω κανονισμού, ο παρών κανονισμός θα πρέπει να ισχύει για περίοδο που δεν υπερβαίνει τα 3 έτη,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Ο παρών κανονισμός καθορίζει τις λεπτομέρειες εφαρμογής της υποχρέωσης εκφόρτωσης, όπως προβλέπεται στο άρθρο 15 παράγραφος 1 του κανονισμού (ΕΕ) αριθ. 1380/2013, και εφαρμόζεται από την 1η Ιανουαρίου 2016 στα Βορειοδυτικά Ύδατα, όπως ορίζεται στο άρθρο 4 παράγραφος 2 στοιχείο γ) του εν λόγω κανονισμού, στους τύπους αλιείας που απαριθμούνται στο παράρτημα του παρόντος κανονισμού.
   Άρθρο 2
   Εξαίρεση που αφορά το ποσοστό επιβίωσης
   Η εξαίρεση από την υποχρέωση εκφόρτωσης που προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 για είδη τα οποία εμφανίζουν υψηλά ποσοστά επιβίωσης σύμφωνα με τα επιστημονικά στοιχεία εφαρμόζεται στην καραβίδα (Nephrops norvegicus) που αλιεύεται με κιούρτους, παγίδες και κοφινέλα (κωδικοί αλιευτικών εργαλείων (2) FPO και FIX) στη διαίρεση ICES VIa και στην υποπεριοχή VII.
   Άρθρο 3
   Εξαιρέσεις de minimis
   1.   Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται οι ακόλουθες ποσότητες:
   
               α)
            
            
               για τη γλώσσα (Solea solea), έως και 3 %, κατ' ανώτατο όριο, για το 2016, το 2017 και το 2018, των συνολικών ετήσιων αλιευμάτων του εν λόγω είδους από σκάφη που χρησιμοποιούν μανωμένα και απλάδια δίχτυα για την αλίευση γλώσσας στις διαιρέσεις ICES VIId, VIIe, VIIf και VIIg·
            
         
               β)
            
            
               για το νταούκι Ατλαντικού (Merlangius merlangus), έως και 7 %, κατ' ανώτατο όριο, για το 2016 και το 2017, και 6 % κατ' ανώτατο όριο, για το 2018, των συνολικών ετήσιων αλιευμάτων του εν λόγω είδους, από σκάφη που χρησιμοποιούν τράτες βυθού με μέγεθος ματιών μικρότερο από 100 mm για την αλίευση νταουκιού Ατλαντικού στις διαιρέσεις ICES VIId και VIIe·
            
         
               γ)
            
            
               για το νταούκι Ατλαντικού (Merlangius merlangus), έως και 7 %, κατ' ανώτατο όριο, για το 2016 και το 2017, και 6 % κατ' ανώτατο όριο, για το 2018, των συνολικών ετήσιων αλιευμάτων του εν λόγω είδους, από σκάφη που χρησιμοποιούν τράτες βυθού με μέγεθος ματιών μικρότερο από 100 mm για την αλίευση νταουκιού Ατλαντικού στις διαιρέσεις ICES VIIb — VIIj·
            
         
               δ)
            
            
               για το νταούκι Ατλαντικού (Merlangius merlangus), έως και 7 %, κατ' ανώτατο όριο, για το 2016 και το 2017, και 6 % κατ' ανώτατο όριο, για το 2018, των συνολικών ετήσιων αλιευμάτων του εν λόγω είδους, από σκάφη που χρησιμοποιούν τράτες βυθού με μέγεθος ματιών μικρότερο από 100 mm για την αλίευση νταουκιού Ατλαντικού στην υποπεριοχή ICES VII, εκτός από τις διαιρέσεις VIIa, d και e·
            
         
               ε)
            
            
               για την καραβίδα (Nephrops norvegicus), έως και 7 %, κατ' ανώτατο όριο, για το 2016 και το 2017, και 6 % κατ' ανώτατο όριο, για το 2018, των συνολικών ετήσιων αλιευμάτων του εν λόγω είδους, από σκάφη που υπόκεινται στην υποχρέωση εκφόρτωσης καραβίδας στην υποπεριοχή ICES VII·
            
         
               στ)
            
            
               για την καραβίδα (Nephrops norvegicus), έως και 7 %, κατ' ανώτατο όριο, για το 2016 και το 2017, και 6 % κατ' ανώτατο όριο, για το 2018, των συνολικών ετήσιων αλιευμάτων του εν λόγω είδους, από σκάφη που υπόκεινται στην υποχρέωση εκφόρτωσης καραβίδας στη διαίρεση ICES VIa·
            
         
               ζ)
            
            
               για τη γλώσσα (Solea solea), έως και 3 %, κατ' ανώτατο όριο, για το 2016, το 2017 και το 2018, των συνολικών ετήσιων αλιευμάτων του εν λόγω είδους από σκάφη που χρησιμοποιούν εργαλεία αυξημένης επιλεκτικότητας (εργαλεία TBB με μέγεθος ματιών 80-199mm) στις διαιρέσεις ICES VIId, VIIe, VIIf και VIIg.
            
         2.   Τα κράτη μέλη που έχουν άμεσο διαχειριστικό συμφέρον στα Βορειοδυτικά Ύδατα υποβάλλουν στην Επιτροπή, έως την 1η Μαΐου 2016, πρόσθετα δεδομένα για τις απορρίψεις και άλλα συναφή επιστημονικά στοιχεία που δικαιολογούν τις εξαιρέσεις που προβλέπονται στην παράγραφο 1 στοιχεία β), γ) και δ). Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολογεί τα εν λόγω δεδομένα και επιστημονικά στοιχεία έως την 1η Σεπτεμβρίου 2016 το αργότερο.
   Άρθρο 4
   Σκάφη που υπόκεινται στην υποχρέωση εκφόρτωσης
   1.   Τα κράτη μέλη καθορίζουν, σύμφωνα με τα κριτήρια που προβλέπονται στο παράρτημα του παρόντος κανονισμού, τα σκάφη που υπόκεινται στην υποχρέωση εκφόρτωσης για κάθε συγκεκριμένο τύπο αλιείας.
   2.   Έως τις 31 Δεκεμβρίου 2015, τα κράτη μέλη υποβάλλουν στην Επιτροπή και στα άλλα κράτη μέλη, μέσω του ασφαλούς δικτυακού τόπου ελέγχου της Ένωσης, τους καταλόγους των σκαφών που καθορίζονται σύμφωνα με την παράγραφο 1 για κάθε συγκεκριμένο τύπο αλιείας που περιλαμβάνεται στο παράρτημα. Τα κράτη μέλη επικαιροποιούν τους εν λόγω καταλόγους.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016 έως τις 31 Δεκεμβρίου 2018.
   Το άρθρο 4 εφαρμόζεται από την ημερομηνία έναρξης ισχύος του παρόντος κανονισμού.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 28.1.2013, σ. 22.
   
      (2)  Οι κωδικοί αλιευτικών εργαλείων που χρησιμοποιούνται στον παρόντα κανονισμό καθορίζονται από τον Οργανισμό Τροφίμων και Γεωργίας των Ηνωμένων Εθνών.
   
      ΠΑΡΑΡΤΗΜΑ
      
         Τύποι αλιείας που υπόκεινται στην υποχρέωση εκφόρτωσης
      
      
                  α)
               
               
                  Τύποι αλιείας στη διαίρεση ICES VIa και στα ενωσιακά ύδατα της διαίρεσης ICES Vb
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Περιγραφή αλιευτικού εργαλείου
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Τράτες και γρίποι
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει σε ποσοστό που υπερβαίνει το 10 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο, η υποχρέωση εκφόρτωσης εφαρμόζεται στον μπακαλιάρο εγκλεφίνο.
                           
                        
                              Καραβίδα (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Τράτες, γρίποι, κιούρτοι, παγίδες και κοφινέλα
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει καραβίδα σε ποσοστό που υπερβαίνει το 30 %, η υποχρέωση εκφόρτωσης εφαρμόζεται στην καραβίδα.
                           
                        
            
                  β)
               
               
                  Τύποι αλιείας με συνδυασμένα TAC στις υποπεριοχές ICES VI και VII και στα ενωσιακά ύδατα της διαίρεσης ICES Vb για τον μπακαλιάρο μερλούκιο
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Περιγραφή αλιευτικού εργαλείου
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Μπακαλιάρος μερλούκιος
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Τράτες και γρίποι
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει μπακαλιάρο μερλούκιο σε ποσοστό που υπερβαίνει το 30 %, η υποχρέωση εκφόρτωσης εφαρμόζεται στον μπακαλιάρο μερλούκιο.
                           
                        
                              Μπακαλιάρος μερλούκιος
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              Όλα τα απλάδια δίχτυα
                           
                           
                              Όλα
                           
                           
                              Όλα τα αλιεύματα μπακαλιάρου μερλούκιου υπόκεινται στην υποχρέωση εκφόρτωσης.
                           
                        
                              Μπακαλιάρος μερλούκιος
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              Όλα τα παραγάδια
                           
                           
                              Όλα
                           
                           
                              Όλα τα αλιεύματα μπακαλιάρου μερλούκιου υπόκεινται στην υποχρέωση εκφόρτωσης.
                           
                        
            
                  γ)
               
               
                  Τύποι αλιείας με TAC που καλύπτουν την υποπεριοχή ICES VII για την καραβίδα
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Περιγραφή αλιευτικού εργαλείου
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Καραβίδα (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Τράτες, γρίποι, κιούρτοι, παγίδες και κοφινέλα
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει καραβίδα σε ποσοστό που υπερβαίνει το 30 %, η υποχρέωση εκφόρτωσης εφαρμόζεται στην καραβίδα.
                           
                        
            
                  δ)
               
               
                  Τύποι αλιείας στη διαίρεση ICES VIIa
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Αλιευτικά εργαλεία
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Τράτες και γρίποι
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει σε ποσοστό που υπερβαίνει το 10 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο, η υποχρέωση εκφόρτωσης εφαρμόζεται στον μπακαλιάρο εγκλεφίνο.
                           
                        
            
                  ε)
               
               
                  Τύποι αλιείας στη διαίρεση ICES VIId
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Αλιευτικά εργαλεία
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γλώσσα (Solea solea)
                           
                           
                              TBB
                           
                           
                              Όλες οι δοκότρατες
                           
                           
                              Όλα
                           
                           
                              Όλα τα αλιεύματα γλώσσας υπόκεινται στην υποχρέωση εκφόρτωσης.
                           
                        
                              Γλώσσα (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Τράτες
                           
                           
                              < 100 mm
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει γλώσσες σε ποσοστό που υπερβαίνει το 5 %, η υποχρέωση εκφόρτωσης εφαρμόζεται στη γλώσσα.
                           
                        
                              Γλώσσα (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Όλα τα μανωμένα δίχτυα και απλάδια δίχτυα
                           
                           
                              Όλα
                           
                           
                              Όλα τα αλιεύματα γλώσσας υπόκεινται στην υποχρέωση εκφόρτωσης.
                           
                        
                              Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Τράτες και γρίποι
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει σε ποσοστό που υπερβαίνει το 25 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο, η υποχρέωση εκφόρτωσης εφαρμόζεται στο νταούκι Ατλαντικού.
                           
                        
            
                  στ)
               
               
                  Τύποι αλιείας στη διαίρεση ICES VIIe — Γλώσσα
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Αλιευτικά εργαλεία
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γλώσσα (Solea solea)
                           
                           
                              TBB
                           
                           
                              Όλες οι δοκότρατες
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει γλώσσες σε ποσοστό που υπερβαίνει το 10 %, η υποχρέωση εκφόρτωσης εφαρμόζεται στη γλώσσα.
                           
                        
                              Γλώσσα (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Όλα τα μανωμένα δίχτυα και απλάδια δίχτυα
                           
                           
                              Όλα
                           
                           
                              Όλα τα αλιεύματα γλώσσας υπόκεινται στην υποχρέωση εκφόρτωσης.
                           
                        
            
                  ζ)
               
               
                  Τύποι αλιείας στις διαιρέσεις ICES VIIb, VIIc και VIIf — VIIk
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Αλιευτικά εργαλεία
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γλώσσα (Solea solea)
                           
                           
                              TBB
                           
                           
                              Όλες οι δοκότρατες
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει γλώσσες σε ποσοστό που υπερβαίνει το 5 %, η υποχρέωση εκφόρτωσης εφαρμόζεται στη γλώσσα.
                           
                        
                              Γλώσσα (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Όλα τα μανωμένα δίχτυα και απλάδια δίχτυα
                           
                           
                              Όλα
                           
                           
                              Όλα τα αλιεύματα γλώσσας υπόκεινται στην υποχρέωση εκφόρτωσης.
                           
                        
            
                  η)
               
               
                  Τύποι αλιείας στις διαιρέσεις ICES VIIb, VIIc, VIIe και VIIf — VIIk
                  
                              Τύπος αλιείας
                           
                           
                              Κωδικός αλιευτικού εργαλείου
                           
                           
                              Αλιευτικά εργαλεία
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Τράτες και γρίποι
                           
                           
                              Όλα
                           
                           
                              Όταν το σύνολο των εκφορτώσεων ανά σκάφος όλων των ειδών, κατά το 2013 και το 2014, περιλαμβάνει σε ποσοστό που υπερβαίνει το 25 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο, η υποχρέωση εκφόρτωσης εφαρμόζεται στο νταούκι Ατλαντικού.